
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 287 

23 Δεκεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

407. Για τη Λειτουργία και τα Αναλυτικά Προγράμ¬ 
ματα των Ενιαίων Εκκλησιαστικών Λυκείων. 1 

408. Συγχώνευση του ΝΠΔΔ «Τεχνολογικό Κέντρο 

Αναπήρων» στο Ν.Π.Δ.Δ. «Εθνικό ΙδρυμαΑπο- 
καταστάσεως Αναπήρων». 2 

409. Μεταφορά έδρας συμβολαιογράφου από το 

Δήμο Αλμυρού στο Δήμο Ν.Αγχιάλου. 3 

410. Καθορισμός ειδικοτήτων, διαδικασία ένταξης 

και προσόντα προσωπικού των Υπηρεσιών 
Πληροφορικής των Υπουργείων Εμπορικής 
Ναυτιλίας και Δημόσιας Τάξης. 4 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 407 (ΐ) 

Για τη Λειτουργία και τα Αναλυτικά Προγράμματα 
των Ενιαίων Εκκλησιαστικών Λυκείων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1, παραγρ. 11 και 12 του 
Ν. 2525/1997 (ΦΕΚ 188/τ.Α'). 

2. Τις διατάξεις του άρθρου 29 του Ν. 1558/1985 ό¬ 
πως συμπληρώθηκαν με το άρθρο 27 του Ν. 2081/1992 
(ΦΕΚ 154 τ. Α'), οι οποίες αντικαταστάθηκαν με το άρ¬ 
θρο 1 παρ. 2 του Ν. 2469/1997 (ΦΕΚ38Α). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε 
βάρος του Κρατικού Προϋπολογισμού. 

4. Την αριθμ. 595/1998 γνωμοδότηση του Συμβου¬ 
λίου της Επικράτειας, μετά από πρόταση του Υπουρ¬ 
γού Εθνικής Παιδείας και Θρησκευμάτων, αποφασί¬ 
ζουμε: 


Άρθρο 1 

Ενιαίο Εκκλησιαστικό Λύκειο - Σκοπός 

Από το σχολικό έτος 1998 - 99 καθιερώνεται το Ενιαίο 
Εκκλησιαστικό Λύκειο. 

Σκοπός του Λυκείου είναι: 

α) η παροχή γενικής παιδείας υψηλού επιπέδου 
στους μαθητές. 

β) η ανάπτυξη των ικανοτήτων, της πρωτοβουλίας, 
της δημιουργικότητας και της κριτικής σκέψης των μα¬ 
θητών. 

γ) η προσφορά στους μαθητές των απαραίτητων 
γνώσεων και εφοδίων για τη συνέχιση των σπουδών 
τους στην επόμενη εκπαιδευτική βαθμίδα και 

δ) ο προσανατολισμός των μαθητών στις θεωρητικές 
επιστήμες με έμφαση στις θεολογικές σπουδές και η 
κατάληλη θεωρητική και πρακτική κατάρτιση για την ε¬ 
πιτυχή άσκηση του λειτουργήματος του κληρικού. 

Άρθρο 2 

Ωρολόγιο Πρόγραμμα Ενιαίων Εκκλησιαστικών Λυκείων 

1. Το ωρολόγιο πρόγραμμα των Ενιαίων Εκκλησια¬ 
στικών Λυκείων περιλαμβάνει: 

α) Τα μαθήματα του ωρολογίου προγράμματος του 
Ενιαίου Λυκείου Θεωρητικής Κατεύθυνσης, που ορίζο¬ 
νται με απόφαση του Υπουργού Εθνικής Παιδείας και 
Θρησκευμάτων, όπως αυτή τροποποιείται κάθε φορά 
που ισχύει. 

β) Επί πλέον τα υποχρεωτικά πρόσθετα μαθήματα ει¬ 
δικότητας και επιλογής της παραγράφου 2 του παρό¬ 
ντος άρθρου καθώς και πρόσθετες απογευματινές δρα¬ 
στηριότητες σχετικές με την Ορθόδοξη παράδοση και 
τη φύση και αποστολή των Εκκλησιαστικών Λυκείων. 

2. Τα πρόσθετα μαθήματα των Ενιαίων Εκκλησιαστι¬ 
κών Λυκείων για κάθε τάξη ορίζονται ως ακολούθως: 

Α'Τάξη 

Η Α' Τάξη περιλαμβάνει τα εξής υποχρεωτικά μαθή- 


ματα ειδικότητας: 

Ώρες 

α Ια 

Μαθήματα 

1 . 

Αγιολογία 

1 

2. 

Εισαγωγή στην Παλαιά Διαθήκη 

1/- 

3. 

Εισαγωγή στην Καινή Διαθήκη 

-/I 

4. 

Βυζαντινή Μουσική 

2 

Β'Τάξη 

Η Β' Τάξη περιλαμβάνει τα εξής υποχρεωτικά μαθή¬ 
ματα ειδικότητας: 

α/α Μαθήματα Ώρες 

1. Ερμηνεία Παλαιός και Καινής Διαθήκης 2 

2. Ερμηνεία Πατερικών Κειμένων 1 

3. Λειτουργική 1 

4. Βυζαντινή Μουσική 2 

Οι μαθητές έχουν δικαίωμα να επιλέξουν, πέραν των 
μαθημάτων επιλογής της Θεωρητικής Κατεύθυνσης 
του Ενιαίου Λυκείου και μεταξύ των εξής μαθημάτων 


προαιρετικής επιλογής: 

α/α Μαθήματα Ώρες 

1. Ποιμαντική της Ενορίας 2 

2. Φύση και Άνθρωπος στην Ορθόδοξη 

Χριστιανική Θεολογία 2 

ΓΤάξη 

Η Γ Τάξη περιλαμβάνει τα εξής υποχρεωτικά μαθή¬ 
ματα ειδικότητας: 

α/α Μαθήματα Ώρες 

1. Ερμηνεία Καινής Διαθήκης 2 

2. Ερμηνεία Πατερικών Κειμένων 1 

3. Τελετουργική 2 

4. Βυζαντινή Μουσική 2 


Οι μαθητές έχουν δικαίωμα να επιλέξουν, πέραν των 
μαθημάτων επιλογής της Θεωρητικής Κατεύθυνσης 
του Ενιαίου Λυκείου και μεταξύ των εξής μαθημάτων 
προαιρετικής επιλογής: 

α/α Μαθήματα Ώρες 

1. Οικονομική - Λογιστική και Διαχείριση 

της Ενορίας 2 

2. Ψυχολογία Εφήβου 2 

3. Ερμηνεία της Εκκλησιασπκής Τέχνης 2 

3. Πρόσθετες δραστηριότητες 

Προς επίτευξη των ειδικών σκοπών των Ενιαίων Εκ¬ 
κλησιαστικών Λυκείων, την καλλιέργεια του Ορθοδό¬ 
ξου Χριστιανικού Ήθους και των κλίσεων των μαθη¬ 
τών, οργανώνονται πρόσθετες δραστηριότητες εκτός 
προγράμματος διδασκαλίας μαθημάτων, όπως ενδει¬ 
κτικά αναφέρονται παρακάτω: 

Πρακτική εξάσκηση στη Βυζαντινή Μουσική - Χορω¬ 
δία. 

Ποιμαντικές επισκέψεις. 

Βραδινές ακολουθίες. 

Άρθρο 3 

Χαρακτηρισμός διδασκομένων μαθημάτων 
στο Ενιαίο Εκκλησιαστικό Λύκειο (Ε.Ε.Λ.) 

1. Τα μαθήματα της Α' τάξης του Ενιαίου Εκκλησιασπ- 
κού Λυκείου κατανέμονται σε τέσσερις ομάδες, ως εξής: 

α) Η ομάδα Α' περιλαμβάνει όλα τα μαθήματα Γενι¬ 
κής Παιδείας που εξετάζονται γραπτά. 

β) Η ομάδα Β' περιλαμβάνει τα μαθήματα επιλογής 
που εξετάζονται γραπτά. 


γ) Η ομάδα Γ περιλαμβάνει τα μαθήματα της Αισθη¬ 
τικής Αγωγής, της Φυσικής Αγωγής, των Εφαρμογών 
Πληροφορικής και του Σχολικού Επαγγελματικού 
Προσανατολισμού, τα οποία δεν εξετάζονται γραπτά. 

δ) Η ομάδα Δ' περιλαμβάνει τα υποχρεωτικά μαθή¬ 
ματα ειδικότητας που εξετάζονται γραπτά. 

2. Τα μαθήματα των Β' και Γ τάξεων του Ενιαίου Εκ¬ 
κλησιαστικού Λυκείου κατανέμονται σε πέντε (5) ομά¬ 
δες, ως εξής: 

α) Η ομάδα Α' περιλαμβάνει όλα τα μαθήματα Γ ενι¬ 
κής Παιδείας, που εξετάζονται γραπτά. 

β) Η ομάδα Β' περιλαμβάνει τα υποχρεωτικά μαθή¬ 
ματα Θεωρητικής Κατεύθυνσης, που εξετάζονται γρα¬ 
πτά. 

γ) Η ομάδα Γ περιλαμβάνει τα μαθήματα επιλογής, 
που εξετάζονται γραπτά. 

δ) Η ομάδα Δ' περιλαμβάνει τα μαθήματα της Φυσι¬ 
κής Αγωγής, των Εφαρμογών Υπολογιστών και της Βυ¬ 
ζαντινής Μουσικής, τα οποία δεν εξετάζονται γραπτά. 

ε) Η ομάδα Ε' περιλαμβάνει τα υποχρεωτικά μαθή¬ 
ματα ειδικότητας, που εξετάζονται γραπτά. 

3. Τα μαθήματα προαιρετικής επιλογής του παρό¬ 
ντος διατάγματος εξετάζονται και βαθμολογούνται, 
όπως και τα λοιπά μαθήματα επιλογής της Θεωρητι¬ 
κής Κατεύθυνσης του Ενιαίου Λυκείου και ο βαθμός 
τους συνυπολογίζεται στην εξαγωγή του γενικού μέ¬ 
σου όρου προαγωγής και απόλυσης των μαθητών α¬ 
πό το σχολικό έτος 2000 - 2001 για να προσαρμο¬ 
στούν εν τω μεταξύ τα εγκεκριμένα διδακτικά βιβλία 
των μαθημάτων προαιρετικής επιλογής του Ε.Ε.Λ. 
στις σημερινές εκπαιδευτικές συνθήκες. 

4. Κατά τα λοιπά εφαρμόζονται οι αντίστοιχες διατά¬ 
ξεις που ισχύουν για την αξιολόγηση των μαθητών του 
Ενιαίου Λυκείου. 

Άρθρο 4 

Εξετάσεις υποχρεωτικών μαθημάτων ειδικότητας 
και θέματα εξετάσεων 
του Ενιαίου Εκλησιαστικού Λυκείου 

1. Οι τελικές γραπτές προαγωγικές και απολυτήριες 
εξετάσεις στα υποχρεωτικά μαθήματα ειδικότητας 
του Ενιαίου Εκκλησιαστικού Λυκείου διεξάγονται στα 
Λύκεια κατά το μήνα Ιούνιο κάθε έτους. Η διάρκεια των 
εξετάσεων είναι τριών (3) ωρών για κάθε μάθημα. 

2. Τα θέματα προαγωγικών εξετάσεων στα υποχρε¬ 
ωτικά μαθή ματα ειδικότητας όλων των τάξεων του Ενι¬ 
αίου Εκκλησιαστικού Λυκείου, καθορίζονται από τους 
εκπαιδευτικούς λειτουργούς, που διδάσκουν το μάθη¬ 
μα σε κάθε τάξη Λυκείου, σε συνεργασία και τελική έ¬ 
γκριση από το Δ/ντή του Λυκείου και είναι ίδια για όλα 
τα τμήματα αυτής της τάξης. 

3. Για τα υποχρεωτικά μαθήματα ειδικότητας του Ε¬ 
νιαίου Εκκλησιαστικού Λυκείου, τα οποία εξετάζονται 
γραπτά, ο βαθμός επίδοσης των μαθητών σε αυτά α¬ 
ναγράφεται στο απολυτήριο ή στο οικείο αποδεικτικό 
σπουδών τους καθώς και στα υπηρεσιακά βιβλία. Ο 
βαθμός αυτός δεν υπολογίζεται για την εξαγωγή του 

βαθμού του απολυτηρίου και του γενικού βαθμού προ¬ 
αγωγής στη Β' τάξη του Ενιαίου Εκκλησιαστικού Λυ¬ 
κείου. 

Άρθρο 5 

Συγκρότηση Επιτροπής Εξετάσεων για τα 
μαθήματα του Ενιαίου Εκκλησιαστικού Λυκείου 

1. Λυκειακές Επιτροπές Εξετάσεων των Ενιαίων Εκ¬ 
κλησιαστικών Λυκείων. 

α) Σε κάθε Ενιαίο Εκκλησιαστικό Λύκειο συγκροτεί¬ 
ται, μέσα στο μήνα Απρίλιο κάθε έτους, με απόφαση 
του Νομάρχη της οικείας Νομαρχιακής Αυτοδιοίκη¬ 
σης, Λυκειακή Επιτροπή Εξετάσεων, την οποία αποτε¬ 
λούν: 

ί) Ο Διευθυντής ή ο Υποδιευθυντής του οικείου Λυ¬ 
κείου, ως Πρόεδρος. 

ϋ) Ένας εκπαιδευτικός λειτουργός του Λυκείου, που 
διδάσκει στη Γ τάξη και 

ίϋ) Ένας εκπαιδευτικός λειτουργός του Λυκείου, που 
διδάσκει στη Β' τάξη ως μέλη, που ορίζονται ύστερα α¬ 
πό πρόταση του Διευθυντή του Ενιαίου Εκκλησιαστι¬ 
κού Λυκείου. 

β) Με την ίδια απόφαση ορίζεται ένας εκπ/κός λει¬ 
τουργός του οικείου Λυκείου, ως γραμματέας και τα α¬ 
ναπληρωματικά μέλη, από εκπ/κούς λειτουργούς, ύ¬ 
στερα από πρόταση του Διευθυντή του Ενιαίου Εκκλη¬ 
σιαστικού Λυκείου. 

2. Για το έργο και τη θητεία της προαναφερόμενης ε¬ 
πιτροπής του Ενιαίου Εκκλησιαστικού Λυκείου εφαρ¬ 
μόζονται αντίστοιχα οι διατάξεις, που ισχύουν για τις 
Επιτροπές αξιολόγησης των μαθητών του Ενιαίου Λυ¬ 
κείου. 

Άρθρο 6 

Απολυτήριος τίτλος Ε.Ε.Λ. 

Αξιολόγηση Μαθητών - 
Πρόσβαση στην Τριτοβάθμια Εκπαίδευση 

1. Στους αποφοίτους του Ενιαίου Εκκλησιαστικού 
Λυκείου (Ε.Ε.Λ.) χορηγείται Απολυτήριο Ε.Ε.Λ., το ο¬ 
ποίο παρέχει τη δυνατότητα: 

α) Εγγραφής στην Τριτοβάθμια Εκπαίδευση, 
β) Απόκτησης της κατάλληλης κατάρτισης για την ε¬ 
πιτυχή άσκηση του λειτουργήματος του κληρικού. 

2. Για την αξιολόγηση, την προαγωγή και την απόλυ¬ 
ση των μαθητών των Ενιαίων Εκκλησιαστικών Λυκείων 
καθώς-και για την πρόσβασή τους στις Σχολές και τα 
Τμήματα της Τριτοβάθμιας Εκπ/σης καθώς και στις 
Σχολές που υπάγονται στο σύστημα γενικών εξετάσε¬ 
ων κατά τις διατάξεις του Ν. 1351/1983 (ΦΕΚ 56Α'), ό¬ 
πως τροποποιήθηκαν και ισχύουν εφαρμόζονται αντί¬ 
στοιχα οι εκάστοτε ισχύουσες διατάξεις περί αξιολό¬ 
γησης, προαγωγής, απόλυσης και πρόσβασης στην 
Τριτοβάθμια Εκπαίδευση των μαθητών του Ενιαίου Λυ¬ 
κείου. 

3. Για τα μαθήματα ειδικότητας του άρθρου 2 παρά- 
γρ. 2 του παρόντος απαιτείται η συγκέντρωση μέσου 


όρου βαθμολογίας δέκα (10) ως προϋπόθεση προα 
γωγής από την Α' στην Β' και από τη Β' στη Γ' τάξη, ό¬ 
πως και για τη λήψη του απολυτηρίου του Ενιαίου Εκ¬ 
κλησιαστικού Λυκείου. 

4. Ειδικά για την πρόσβαση στην Τριτοβάθμια Εκ¬ 
παίδευση, σύμφωνα με την διαδικασία του άρθρου 2 
του Ν. 2525/1997 (ΦΕΚ Α' 188), υπολογίζεται μόνον η 
βαθμολογία των μαθημάτωντου ωρολογίου προγράμ¬ 
ματος του Ενιαίου Λυκείου Θεωρητικής Κατεύθυνσης 
και από το σχολικό έτος 2000 - 2001 θα υπολογίζεται 
και η βαθμολογία των μαθημάτων της παραγρ. 3 του 
άρθρου 3 του παρόντος. 

Άρθρο 7 

Μεταβατικές διατάξεις 

1. Από τη θέση σε ισχύ του παρόντος διατάγματος ό¬ 
λα τα Εκκλησιαστικά Λύκεια που λειτουργούν μετα- 
τρέπονται αυτοδικαίως σε Ενιαία Εκκλησιαστικά Λύ¬ 
κεια. 

2. Η ισχύς του παρόντος διατάγματος αρχίζει από το 
σχολικό έτος 1998 -1999 για την Α' και Β' τάξη των λει- 
τουργούντων Εκκλησιαστικών Λυκείων και από το σχο¬ 
λικό έτος 1999 - 2000 για τη Γ' τάξη. Η λειτουργία της 
Γ και της Δ' τάξης των Λυκείων αυτών κατά τα σχολικά 
έτη 1998 -1999 και 1999 - 2000 εξακολουθεί να διέπε- 
ται από τις διατάξεις των άρθρων 2 και 3 του Ν. 476/76 
(ΦΕΚ 308/Α'), του άρθρου 69 του Ν. 1566/85 (ΦΕΚ 
167/Α') και των προεδρικών διαταγμάτων και υπουργι¬ 
κών αποφάσεων, που έχουν εκδοθεί κατ’ εξουσιοδό¬ 
τηση των ανωτέρω διατάξεων. 

3. Η Δ' τάξη των Εκκλησιαστικών Λυκείων εξακολου¬ 
θεί να λειτουργεί σύμφωνα με τις ισχύουσες διατάξεις 
μέχρι το 2000 - 20001. 

Με απόφαση του Υπουργού Εθνικής Παιδείας και 
Θρησκευμάτων ύστερα από γνώμη του Εποπτικού 
Συμβουλίου Εκκλησιαστικής Εκπ/σης μπορεί να παρα- 
ταθεί εφόσον επιβάλλεται από τις ειδικές εκπαιδευτι¬ 
κές συνθήκες της Εκκλησιαστικής Εκπ/σης. 

4. Οι διατάξεις που ρυθμίζουν θέματα οργάνωσης 
και λειτουργίας των οικοτροφείων στα Εκκλησιαστικά 
Λύκεια δεν θίγονται με τις διατάξεις του παρόντος δια¬ 
τάγματος. 

Με απόφαση του Υπουργού Εθνικής Παιδείας και 
Θρησκευμάτων ύστερα από γνώμη του Εποπτικού 
Συμβουλίου Εκκλησιαστικής Εκπ/σης, μπορεί να ρυθ¬ 
μίζονται θέματα οργάνωσης και λειτουργίας των οικο¬ 
τροφείων που λειτουργούν στις σχολικές μονάδες της 
Εκκλησιαστικής Εκπ/σης. 

Από την έναρξη ισχύος του παρόντος διατάγματος 
καταργούνται οι διατάξεις των προεδρικών διαταγμά¬ 
των και υπουργικών αποφάσεων, που ρυθμίζουν δια¬ 
φορετικά τα θέματα του παρόντος προεδρικού δια¬ 
τάγματος. 

Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις. 

Στον Υπουργό Εθνικής Παιδείας και Θρησκευμάτων 

αναθέτουμε τη δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 10 Δεκεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 408 (2) 

Συγχώνευση του ΝΠΔΔ «Τεχνολογικό Κέντρο Αναπή¬ 
ρων» στο Ν.Π.Δ.Δ. «Εθνικό Ιδρυμα Αποκαταστάσε- 

ως Αναπήρων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 . Τις διατάξεις του άρθρου 39 του Ν. 2082/92 «Περί 
αναδιοργάνωσης της Κοινωνικής Πρόνοιας και καθιέ¬ 
ρωσης νέων θεσμών Κοινωνικής Προστασίας» (ΦΕΚ 
Α' 158). 

2. Το άρθρο 29Α'του Ν. 1558/85 όπως προσετέθη με 
το άρθρο 27 του Ν. 2081/92 (ΦΕΚ Α' 154) και τροπο¬ 
ποιήθηκε μετηνπαρ. 2α του άρθρου 1 του Ν. 2469/97 
(ΦΕΚ Α' 38) με το οποίο καθορίζεται έλεγχος των δα¬ 
πανών που προκαλούν οι κανονιστικές διοικητικές 
πράξεις. 

3. Την απόφαση 1107147/1239/96 του Πρωθυπουρ¬ 
γού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 922/96 τ.Β'). 

4. Την απόφαση ΔΙΔΚ/Φ1/20199/5.9.97 του Πρωθυ¬ 
πουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημ. Διοίκησης και Αποκέ¬ 
ντρωσης» όπως τροποποιήθηκε με την αριθμ. 
ΔΙΔΚ/Φ1/ 23470/20.10.97 (ΦΕΚ 924/97 τ.Β') όμοια της 
απόφασης. 

5. Την από 26.1.98 απόφαση της Επιτροπής η οποία 
ορίσθηκε με τη ΔΥ1α/26807/15.1.98 απόφαση του Υ¬ 
πουργού Υγείας - Πρόνοιας με σκοπό τη διαμόρφωση 
προτάσεων για κατάργηση του Τεχνολογικού Κέντρου 
Αναπήρων. 

6. Το γεγονός ότι, από τις διατάξεις του παρόντος 
Προεδρικού Διατάγματος, ως προκύπτει από την α- 
ριθμ. 3083/23.6.98 οικονομική έκθεση, δεν προκαλεί- 
ται δαπάνη σε βάρος του Κρατικού Προϋπολογισμού. 

7. Την αριθμ. 506/98 γνωμοδότηση του Συμβουλίου 
της Επικράτειας, με πρόταση του Υπουργού Υγείας και 
Πρόνοιας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφα¬ 
σίζουμε: 

Άρθρο 1 

Το συσταθέν Ν.Π.Δ.Δ. με το Π. Δ/γμα 584/84 (ΦΕΚ 


209/τ.Α') «Σύσταση Τεχνολογικού Κέντρου Αναπήρων 
και Οργανισμός λειτουργίας αυτού» συγχωνεύεται 
στο Ν.Π.Δ.Δ. Εθνικό Ίδρυμα Αποκαταστάσεως Αναπή¬ 
ρων που συνεστήθη με το Β.Δ. 564/61 (ΦΕΚ Α' 139) ό¬ 
πως τροποποιήθηκε και συμπληρώθηκε με το Β.Δ. 
334/73 (ΦΕΚ Α' 100 τ.Α') το Π.Δ. 106/86 (ΦΕΚ Α' 40) 
«Περί συστάσεως εν Αθήναις Εθνικού Ιδρύματος Απο¬ 
καταστάσεως Αναπήρων» και το Π.Δ. 68/92. 

Άρθρο 2 

Όλα τα περιουσιακά στοιχεία του συγχωνευομένου 
Ν.Π.Δ.Δ. αποτελούν περιουσία του Ν.Π.Δ.Δ. «Εθνικό Ί¬ 
δρυμα Αποκαταστάσεως Αναπήρων», το οποίο υπει¬ 
σέρχεται στα δικαιώματα και τις υποχρεώσεις του συγ¬ 
χωνευομένου Ν.Π.Δ.Δ. 

Άρθρο 3 

Οι δαπάνες λειτουργίας του συγχωνευομένου ΝΠΔΔ 
βαρύνουν τον προϋπολογισμό του ΝΠΔΔ «Εθνικό Ί¬ 
δρυμα Αποκαταστάσεως Αναπήρων». 

Επίσης οι δραστηριότητες του συγχωνευομένου 
ΝΠΔΔ αναλαμβάνονται εξ ολοκλήρου από το Εθνικό Ί¬ 
δρυμα Αποκαταστάσεως Αναπήρων ΝΠΔΔ. 

Άρθρο 4 

Το προσωπικό που υπηρετεί στο συγχωνευόμενο 
ΝΠΔΔ καταλαμβάνει συνιστώμενες προσωποπαγείς ή 
τυχόν κενές οργανικές θέσεις του Εθνικού Ιδρύματος 
Αποκαταστάσεως Αναπήρων. 

Στον Υπουργό Υγείας και Πρόνοιας ανατίθεται η δη¬ 
μοσίευση και εκτέλεση του διατάγματος αυτού. 

Αθήνα, 14 Δεκεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
: -♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 409 (3) 

Μεταφορά έδρας συμβολαιογράφου από το Δήμο 
Αλμυρού στο Δήμο Ν. Αγχιάλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 670/1977 «Περί κώδικος συμβολαιογράφων» 
(ΦΕΚ 232/25.8.77 τ.Α'). 

2. Τις διατάξεις του άρθρου 29Ατου Ν. 1558/1985 (Α' 
137), όπως προστέθηκε με το άρθρο 27 του Ν. 
2081/1992 (Α' 154) καιαντικαταστάθηκεμετοάρθρο 1 
παρ. 2ατου Ν. 2469/1997 (Α' 38). 

3. Την αριθ. 7/7.7.1998 γνωμοδότηση της Ολομέλει¬ 
ας του Πρωτοδικείου Βόλου που εκδόθηκε μετά την α¬ 
πό 16.6.1998 γνώμη, του Διοικητικού Συμβουλίου του 
Συμβολαιογραφικού Συλλόγου Εφετείου Λάρισας. 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την 584/1998 γνωμοδότηση του Συμβουλίου της 
Επικράτειας. 

Μετά από πρόταση του Υπουργού Δικαιοσύνης, α¬ 
ποφασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του 
Ειρηνοδικείου Αλμυρού μεταφέρεται από το Δήμο Αλ¬ 
μυρού στο Δήμο Ν. Αγχιάλου που υπάγεται στην ίδια 
Ειρηνοδικειακή περιφέρεια. 

Στον Υπουργό Δικαιοσύνης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 9 Δεκεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ.410 (4) 

Καθορισμός ειδικοτήτων, διαδικασία ένταξης και προ¬ 
σόντα προσωπικού των Υπηρεσιών Πληροφορικής 
των Υπουργείων Εμπορικής Ναυτιλίας και Δημό¬ 
σιας Τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16 παρ. 1 του Ν. 
2592/1998 «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτι- 
κών θεμάτων και άλλες διατάξεις» (Α' 57). 

2. Τις διατάξεις του άρθρου 29Ατου Ν. 1558/1986 
«Κυβέρνηση και Κυβερνητικά Όργανα» (Α' 137), το ο¬ 
ποίο προστέθηκε στο άρθρο 27 του Ν. 2081/1992 (Α - 
154) και αντικαταστάθηκε με το άρθρο 1 παρ, 2 του Ν. 
2469/1997 (Α'38). 

3. Τις διατάξεις της υπ’ αριθμ. 1107147/1239/006Α/ 
4.10.196 (Β' 922/7.10.96) απόφασης του Πρωθυπουρ¬ 
γού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουρ¬ 
γούς Οικονομικών». 

4. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρατι¬ 
κού προϋπολογισμού ως ακολούθως: Σε ό,τι αφορά το 
Υπουργείο Εμπορικής Ναυτιλίας, προκαλείται δαπάνη 
ύψους 2.700.000 δρχ. περίπου γιατοτρέχον οικονομι¬ 
κό έτος και 16.200.000 δρχ. για καθένα από τα επόμε¬ 


να πέντε (5) έτη, που θα καλυφθούν, για μεν το έτος 
1998 από τις εγγεγραμμένες πιστώσεις του ΚΑΕ 0244 
του εκτελούμενου προϋπολογισμού εξόδων Ε.Φ. 41 - 
110 για δε το έτος 1999 και καθένα από τα επόμενα έ¬ 
τη θα προβλέπονται και θα καλύπτονται από τον προα- 
ναφερόμενο ΚΑΕ των κατ’ έτος προϋπολογισμών εξό¬ 
δων Ε.Φ. 41 -110. Σε ό,τι αφορά το Υπουργείο Δημό¬ 
σιας Τάξης, για μεν την Ελληνική Αστυνομία 
προκαλείται δαπάνη ύψους 6.090.000 δρχ. για το τρέ- 
χον οικονομικό έτος, 46.740.000 δρχ. για το έτος 1999, 
53.160.000 δρχ. για το έτος 2000, 59.580.000 δρχ. για 
το έτος 2001,66.000.000 δρχ. για καθένα από τα έτη 
2002 και 2003, για δε το Πυροσβεστικό Σώμα, 750.000 
δρχ. για το τρέχον έτος, 7.380.000 δρχ. για το έτος 
1999, 10.380.000 δρχ. για το έτος 2000 και 15.720.000 
δρχ. για το έτος 2001 και εφεξής. Οι ως άνω δαπάνες 
θα καλυφθούν για μεν το τρέχον έτος από τις εγγε¬ 
γραμμένες πιστώσεις του ΚΑΕ 0439 των εκτελούμε- 
νων προϋπολογισμών εξόδων Ε.Φ. 43 - 110 «ΕΛΛΗΝΙ¬ 
ΚΗ ΑΣΤΥΝΟΜΙΑ» και Ε.Φ. 43- 120 «ΠΥΡΟΣΒΕΣΤΙΚΟ 
ΣΩΜΑ», αντίστοιχα, και εν αδυναμία από το σύνολο 
των πιστώσεων του ΚΑΕ 0400, για δετό έτος 1999 και 
καθένα από τα επόμενα έτη, θα προβλέπονται και θα 
καλύπτονται από τον ΚΑΕ 0439 των κατ’ έτος προανα- 
φερόμενων προϋπολογισμών εξόδων. 

4. Την υπ’ αριθμ. 591/1998 γνωμοδότηση του Συμ¬ 
βουλίου της Επικράτειας μετά από πρόταση των Υ¬ 
πουργών Εμπορικής Ναυτιλίας και Δημόσιας Τάξης 
και του Υφυπουργού Οικονομικών, αποφασίζουμε: 

Άρθρο 1 

Καθορισμός ειδικοτήτων 

1. Για το αστυνομικό προσωπικό της Διεύθυνσης 
Πληροφορικής του Υπουργείου Δημόσιας Τάξης και 
το πυροσβεστικό προσωπικό του Τμήματος Πληροφο¬ 
ρικής της Δ/νσης VI Πληροφορικής και Επικοινωνίας 
του Αρχηγείου Πυροσβεστικού Σώματος, καθορίζο¬ 
νται οι παρακάτω ειδικότητες πληροφορικής: 

α. Αναλυτής. 

β. Προγραμματιστής. 

γ. Χειριστής Η/Υ. 

δ. Χειριστής διατρητικών μηχανών και εισαγωγής 
στοιχείων. 

ε. Κωδικογράφος μηχανογραφικών εντύπων. 

2. Για το στρατιωτικό προσωπικό του Λιμενικού Σώ¬ 
ματος της Δ/νσης Πληροφορικής και Νέων τεχνολο¬ 
γιών του Υπουργείου Εμπορικής Ναυτιλίας, καθορίζο¬ 
νται οι παρακάτω ειδικότητες πληροφορικής: 

α. Αναλυτής. 

β. Προγραμματιστής. 

γ. Χειριστής Η/Υ. 

δ. Χειριστής διατρητικών μηχανών και εισαγωγής 
στοιχείων. 

Άρθρο 2 

Καθορισμός θέσεων - Κατανομή κατά ειδικότητα 

Σε κάθε μια από τις κατωτέρω αναφερόμενες Υπη- 

ρεσίες καθορίζονται θέσεις των αναφερομένων στο 
άρθρο 1 ειδικοτήτων, ως εξής: 

1. Στη Διεύθυνση Πληροφορικής/Υ.Δ.Τ.: 
α. Αναλυτές είκοσι πέντε (25) 

β. Προγραμματιστές εκατόν πέντε 

(105) 

γ. Χειριστές Η/Υ τριαντα πεντε 

(35) 

δ. Χειριστές διατρητικών μηχανών 

και εισαγωγής στοιχείων είκοσι (20) 

ε. Κωδικογράφοι μηχανογραφικών 
εντύπων δέκα πέντε (15) 

Ο αριθμός των θέσεων ειδικοτήτων που θα πληρω¬ 
θούν δεν επιτρέπεται να υπερβαίνει, κατά το έτος έ¬ 
ναρξης ισχύος του παρόντος τις 124, ήτοι, κατά ειδι¬ 
κότητα: 

α. Αναλυτές δέκα επτά (17) 

β. Π ρογραμματιστές σαράντα εννέα (49) 

γ. Χειριστές Η/Υ τριάντα ένα (31) 

δ. Χειριστές διατρητικών μηχανών 

και εισαγωγής στοιχείων είκοσι (20) 

ε. Κωδικογράφοι μηχανογραφικών 
εντύπων επτ ά (?) 

και για κάθε ένα από τα επόμενα τέσσερα (4) έτη, τις 
19, ήτοι, κατά ειδικότητα: 
α. Αναλυτές δύο (2) 

β. Προγραμματιστές δέκα τέσσερις 

(14) - , 4 

γ. Χειριστές Η/Υ ένας (1) 

δ. Κωδικογράφοι μηχανογραφικών 

εντύπων δύο (2) 

2. Στο Τμήμα Πληροφορικής της Δ/νσης VI Πληρο¬ 
φορικής και Επικοινωνίας του Αρχηγείου Πυροσβεστι¬ 
κού Σώματος: 

α. Αναλυτές έξι (6) 

β. Προγραμματιστές είκοσι (20) 

γ. Χειριστές Η/Υ επτά (7) 

δ. Χειριστές διατρητικών μηχανών 

και εισαγωγής στοιχείων δέκα (10) 

ε. Κωδικογράφοι μηχανογραφικών 
εντύπων επτά (7) 

Ο αριθμός των θέσεων ειδικοτήτων που θα πληρω¬ 
θούν δεν επιτρέπεται να υπερβαίνει κατά το έτος έ¬ 
ναρξης ισχύος του παρόντος τις 16, ήτοι, κατά ειδικό¬ 


τητα: 

α. Αναλυτές-Προγραμματιστές επτά (7) 

β. Χειριστές Η/Υ τρεις (3) 

γ. Κωδικογράφοι μηχανογραφικών 

εντύπων έξι (6), 

κατά το έτος 1999 τις 9, ήτοι, κατά ειδικότητα: 
α. Αναλυτές- Προγραμματιστές πέντε (5) 

β. Χειριστές Η/Υ ένας (1) 

γ. Κωδικογράφοι μηχανογραφικών 
εντύπων ένας(1) 

δ. Χειριστές διατρητικών μηχανών 

και εισαγωγής στοιχείων δύο (2), 


κατά το έτος 2000 τις 9, ήτοι κατά ειδικότητα: 
α. Αναλυτές -Προγραμματιστές πέντε (5) 
β. Χειριστές Η/Υ ένας(1) 

γ. Χειριστές διατρητικών μηχανών 

και εισαγωγής στοιχείων τρεις (3), 

κατά το έτος 2001 τις 16, ήτοι κατά ειδικότητα: 
α, Αναλυτές-Προγραμματιστές εννέα (9) 
β. Χειριστές Η/Υ δύο (2) 

γ. Χειριστές διατρητικών μηχανών 
και εισαγωγής στοιχείων πέντε (5) 

3. Στη Δ/νση Πληροφορικής και Νέων Τεχνολο- 
γιών/ΥΕΝ: 

α. Αναλυτές πέντε (5) 

β. Προγραμματιστές δέκα πέντε (15) 

γ. Χειριστές Η/Υ δέκα (10) 

δ. Χειριστές διατρητικών μηχανών 

και εισαγωγής στοιχείων είκοσι (20) 

Άρθρο 3 
Προσόντα 

1. Γιατην ένταξη σε κάθε μια από τις ειδικότητες που 
αναφέρονται στο άρθρο 1 του παρόντος απαιτούνται 
τα ακόλουθα προσόντα: 

α. Για τις ειδικότητες του αναλυτή και προγραμματι¬ 
στή, πτυχίο ή δίπλωμα Α.Ε.Ι. ή Τ.Ε.Ι. Επιστήμης των Υ¬ 
πολογιστών ή Εφαρμοσμένης Πληροφορικής ή Πλη¬ 
ροφορικής ή Μηχανικών Η/Υ και Πληροφορικής ή Ηλε¬ 
κτρολόγων Μηχανικών και Μηχανικών Υπολογιστών ή 
Ηλεκτρονικής και Μηχανικών Υπολογιστών της ημεδα¬ 
πής ή ισότιμο, αντίστοιχης ειδικότητας, Σχολών αλλο¬ 
δαπής. 

β. Σε περίπτωση που δεν είναι δυνατή η κάλυψη των 
θέσεων των προαναφερομένων ειδικοτήτων από υπο¬ 
ψήφιους με τα προσόντα του προηγούμενου εδαφίου, 
οι θέσεις πληρούνται από προσωπικό που κατέχει α¬ 
ντίστοιχο πτυχίο (βεβαίωση) δημόσιας ή αναγνωρι¬ 
σμένης ιδιωτικής Σχολής Προγραμματιστών Η/Ύ - Α¬ 
ναλυτών ή της Σχολής Μετεκπαίδευσης και Επιμόρ¬ 
φωσης της Ελληνικής Αστυνομίας ή της Σχολής 
Προγραμματιστών Η/Υ του Γενικού Επιτελείου Στρα¬ 
τού (ΣΠΗΥ/ΓΕΣ) ή του Ινστιτούτου Διαρκούς Επιμόρ¬ 
φωσης (Ι.Δ.Ε.). Επιπλέον, απαιτείται, για μεν την ειδι¬ 
κότητα του προγραμματιστή, διετής τουλάχιστον ε¬ 
μπειρία, για δε την ειδικότητα του αναλυτή, εμπειρία 
τουλάχιστον πέντε (5) ετών. 

γ. Για τις ειδικότητες των χειριστών Η/Υ, χειριστών 
διατρητικών μηχανών ή εισαγωγής στοιχείων και των 
κωδικογράφων μηχανογραφικών εντύπων, διετής του¬ 
λάχιστον εμπειρία. 

2. Η κατά την προηγούμενη παράγραφο απαιτούμε- 
νη εμπειρία, αντίστοιχης ειδικότητας, αποδεικνύεται 
με βεβαίωση της οικείας Υπηρεσίας. 

Άρθρο 4 

Διαδικασία απονομής ειδικοτήτων 
1. Με απόφαση του οικείου Αρχηγού απονέμονται 

στο προσωπικό του άρθρου 1 του παρόντος, οι ανα- 
φερόμενες στο ίδιο άρθρο ειδικότητες Πληροφορι¬ 
κής, για την κάλυψη των αντίστοιχων κενών θέσεων, 
μετά από πρόταση της Επιτροπής, της επόμενης πα¬ 
ραγράφου. 

2. Η Επιτροπή αποτελείται από τον Διευθυντή της οι¬ 
κείας Διεύθυνσης Πληροφορικής, ως Πρόεδρο και 
τους Τμηματάρχες αυτής, ως μέλη, και προβαίνει στην 
αξιολόγηση του προσωπικού που κατέχει τα απαιτού- 
μενα προσόντα για την ειδικότητα για την οποία κρίνε- 
ται, μετά από εισήγηση του οικείου Τμηματάρχη ή του 
Διευθυντή, με βάση το είδος του τίτλου σπουδών, τον 
βαθμό αυτού, την εμπειρία στο συγκεκριμένο γνωστι¬ 
κό αντικείμενο, την αποδοτικότητα και τις ανάγκες της 
Υπηρεσίας όσον αφορά τον κατεχόμενο βαθμό στην 
κλίμακα ιεραρχίας, συντάσσει δε σχετικό προς τούτο 
πρακτικό, το οποίο υποβάλλει στον οικείο Αρχηγό 
προς επικύρωση. 

3. Η απονομή της ειδικότητας γνωστοποιείται στην 
οικεία Διεύθυνση Προσωπικού για την ενημέρωση των 
ατομικών εγγράφων των ενδιαφερομένων. 

4. Στο Αστυνομικό ή Πυροσβεστικό Προσωπικό του 
Υπουργείου Δημόσιας Τάξης ή στο Στρατιωτικό 
Προσωπικό του Λιμενικού Σώματος που υπηρετεί 
στην οικεία Διεύθυνση Πληροφορικής, απονέμεται η 
ειδικότητα, της οποίας τα καθήκοντα ασκεί κατά την 
έναρξη ισχύος του παρόντος, με απόφαση του οικεί¬ 
ου Αρχηγού μετά από πρόταση της Επιτροπής του 
παρόντος άρθρου. Για όσους δεν κατέχουν τα προ¬ 
σόντα του εδαφίου α' της παρ. 1 του προηγούμενου 
άρθρου, απαιτείται να διαθέτουν διετή τουλάχιστον 
εμπειρία αντίστοιχης ειδικότητας. 

Άρθρο 5 

Αλλαγή ειδικότητας 

Αλλαγή ειδικότητας γίνεται με την διαδικασία του 


προηγούμενου άρθρου, μετά από πρόταση της οικεί¬ 
ας Διεύθυνσης Πληροφορικής. 

Άρθρο 6 

Αφαίρεση ειδικότητας 

Χορηγηθείσα ειδικότητα πληροφορικής μπορεί να α- 
φαιρείται με απόφαση του οικείου Αρχηγού, ύστερα α¬ 
πό αιτιολογημένη πρόταση της Επιτροπής του άρθρου 
4 του παρόντος, μετά από εισήγηση του αρμοδίου 
Τμηματάρχη ή του Διευθυντή της οικείας Διεύθυνσης 
Πληροφορικής, για σοβαρό λόγο αναγόμενο στην α¬ 
προθυμία ή αδιαφορία για την εκτέλεση των υπηρε¬ 
σιακών του καθηκόντων ή αδυναμία ανταπόκρισης 
στις απαιτήσεις της κατεχόμενης από αυτόν ειδικότη¬ 
τας. Σε αυτή την περίπτωση δεν αποκλείεται η απονο¬ 
μή άλλης ειδικότητας, εφόσον πληρεί τα τυπικά και ου¬ 
σιαστικά προσόντα. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στους Υπουργούς Εμπορικής Ναυτιλίας και Δημό¬ 
σιας Τάξης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Δεκεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΣΟΥΜΑΚΗΣ 

ΔΗΜΟΣΙΑΣ ΤΑΞΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Ρ ΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Πληροφορίες δημοσιευμάτων Α.Ε. - Ε.Π.Ε. 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

^5225 761 
5230 841 

Πληροφορίες δημοσιευμάτων λοιπών Φ.Ε.Κ 5225 713 

__ ,. _ £-,, 5239 762 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 52 

Βιβλιοθήκη παλαιών Φ.Ε.Κ. 524 ® ^ 

Οδηγίες για δημοσιεύματα Α.Ε. - Ε.Π.Ε.. 5248 

Εγγραφή Συνδρομητών Φ.Ε.Κ. και 

. - * γ ν 5248 320 

αποστολή Φ.Ε.Κ. ____ 


ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 

Λ 1 ΟΛ ΛΓίΟ 

ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 
ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Τεύχος 


- Μέχρι 8 σελίδες 200 δρχ. 

- Από 8 σελίδες και άνω προσαύξηση 100 δρχ. ανά 8σέλιδο ή μέρος αστού 

ΕΤΗΣΙΕΣ ΣΥΝΔ ΡΟΜΕΣ Φ.Ε.κ7 

Κ.Α.Ε. Προϋπολογισμού 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


60.000 

δρχ· 

70.000 

Μ 

15.000 

*· 

70.000 


30.000 

Μ 

15.000 

» 

5.000 

η 

10.000 

*» 

3.000 


10.000 

Μ 

250.000 

» 

250.000 



Κ.Α.Ε. εσόδου υπέρ 
ΤΑΠΕΤ 3512 


δρχ. 


* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στην Αθήνα απο το Ταμείο του ΤΑΠΕ 
1 (Σολωμού 51 -Αθήνα) και στις άλλες πόλεις απο τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζ, με το ποσό της συνδρομής. 

* Ο, Νομαρχιακές Αυτοδιοικήσεις, ο, Δήμοι, ο. Κοινότητες ως και οι επιχειρήσεις αυτών πληρώνουν το μισό χρημσπκο 

* ^ ~ ™ ^ ^ 
εγγράφονται συνδρομητές για μικρότερο χρονικό διάστημα.· 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

♦ Αντίγραφα διπλοτύπων, ταχυδρομικές ετπταγές και χρηματικά γραμμάτια δεν γίνονται δεκτά 


Οι υπηρεσίες του κοινού λειτουργούν καθημερινά από 08.00 έως_Τ3.00_ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








